Οι Ταινίες Της Εβδομάδας: Από 11 Έως 18 Ιανουραρίου\nΒάσω Κουλεντάκη 09/01/2018 ΚινηματογράφοςΤαινίες της εβδομάδας\nΜια ακόμα κινηματογραφική εβδομάδα ξεκινά και είμαστε εδώ για να τη μοιραστούμε μαζί σας.\nΠέντε νέες ταινίες κάνουν πρεμιέρα στους κινηματογράφους και με μια πρώτη ματιά δεν μας ενθουσιάζουν. Ίσως δύο από αυτές, το The Post και το L’ Αmant Double που είναι αμερικάνικης και γαλλικής παραγωγής αντίστοιχα, να μας κινούν παραπάνω το ενδιαφέρον. Το σίγουρο είναι πως όπως και την προηγούμενη εβδομάδα υπάρχουν επιλογές για όλα τα γούστα.\nH Meryl Streep και ο Tom Hanks ενσαρκώνουν έναν συντάκτη και μια γυναίκα εκδότρια στην Αμερική, που παίρνουν την μεγάλη απόφαση να δημοσιοποιήσουν ένα μεγάλο κυβερνητικό σκάνδαλο που αφορά τέσσερις Αμερικανούς προέδρους. Ο Steven Spielberg έχει αναλάβει να σκηνοθετήσει την σκληρή μάχη ανάμεσα σε δύο ισχυρά στρατόπεδα, αυτά της δημοσιογραφίας και της κυβέρνησης. Η ταινία είναι βασισμένη σε πραγματικά γεγονότα του 1972, όταν δυο δημοσιογράφοι της Washington Post, o Carl Bernstein και ο Bob Woodward, αποκάλυψαν ένα σκάνδαλο γύρω από το πρόσωπο του Nixon. Το 1976, το σκάνδαλο έγινε ταινία με όνομα All the President’s Men. Σε μια εποχή γεμάτη από πολιτικά σκάνδαλα, το The Post ακολουθεί τα χνάρια της ταινίας του 1976 αλλά και πιο πρόσφατων ταινιών με δημοσιογραφικές αποκαλύψεις όπως το Spotlight.\nΜια έξαρση ψυχοσωματικών προβλημάτων, οδηγεί τη νεαρή Chloe στον γοητευτικό θεραπευτή Paul Meyer. Η σχέση τους γρήγορα εξελίσσεται σε μια σχέση πάθους και καταλήγουν σε γάμο. Η αγωνία αρχίζει όταν η Chloe καταλαβαίνει πως υπάρχουν πολλές σκοτεινές πλευρές του συντρόφου της που δεν γνωρίζει. Η ταινία είναι ένα αισθηματικό θρίλερ γαλλικής παραγωγής, με αρκετές γυμνές σκηνές. Πιο πολύ μας ενδιαφέρει η διαδρομή αλλά και να δούμε τι προσφέρει στις μέρες μας ο ευρωπαϊκός κινηματογράφος.\nΣενάριο: Joyce Carol Oates, François Ozon\nΗ ταινία αφορά την ιστορία δύο παιδιών που τους χωρίζουν 50 χρόνια αλλά τους ενώνει ένας ξεχωριστός δεσμός. Ένα αγόρι και ένα κορίτσι, από δύο διαφορετικές περιόδους της ιστορίας, αφήνουν το σπίτι τους και οδηγούνται στην Νέα Υόρκη αναζητώντας μια δεύτερη ευκαιρία. Η ταινία είναι βασισμένη στην ομώνυμη νουβέλα του Brian Selznick και απευθύνεται σε μικρά αλλά και μεγάλα παιδιά.\nΤο Jumanji είναι ένα μαγικό επιτραπέζιο παιχνίδι δράσης και φαντασίας που ρουφά τους παίκτες μέσα του και εκείνοι, δεν πρέπει απλά να το παίξουν αλλά να επιβιώσουν από αυτό. Η ταινία αντλεί το θέμα της από την ομώνυμη ταινία του 1995 με πρωταγωνιστή τον Robin Williams. Φέτος θα δούμε τέσσερις εφήβους του σήμερα που τους ρουφά ένα παλιό video game και που πρέπει να παλέψουν για την επιβίωση τους. Η ταινία είναι σε άμεση συνομιλία με εκείνη του 1995 και είναι μια ανάλαφρη περιπέτεια. Ίσως ένας λόγος για να τη δούμε είναι ο Jack Black.\nΟ Liam Neeson υποδύεται έναν ασφαλιστή που στη διαδρομή επιστροφής με το τρένο προς το σπίτι, μια άγνωστη γυναίκα τον πλησιάζει και του προσφέρει ένα υπέρογκο ποσό με ένα μικρό αντίτιμο. Πρέπει να βρει έναν κρυμμένο επιβάτη στο τρένο προτού φτάσουν στον προορισμό τους. Αυτός αποδέχεται την πρόκληση και καταλήγει μπλεγμένος σε μια εγκληματική συνωμοσία που θέτει την ζωή του αλλά και τον υπόλοιπων επιβατών σε κίνδυνο. Άλλη μια κλασσική αμερικάνικη περιπέτεια όπου ο Neeson συνηθίζει να πρωταγωνιστεί.\nΣενάριο: Byron Willinger, Philip de Blas\nΤο τραγούδι της ημέρας: Joan Baez – Diamonds and Rust


Δημοτική Βιβλιοθήκη Αλεξανδρούπολης: Νέος κύκλος προγραμμάτων\nΣυντάκτης Ιουλία Νιχωρίτη Ιανουάριος 12, 2018 08:53\nΗ Δημοτική Βιβλιοθήκη Αλεξανδρούπολης ξεκινάει νέο κύκλο προγραμμάτων με τίτλο “στη βιβλιοθήκη έχουμε θέμα”.\nΗ Δημοτική Βιβλιοθήκη Αλεξανδρούπολης σας ενημερώνει για την έναρξη του νέου κύκλου προγραμμάτων με τίτλο “στη βιβλιοθήκη έχουμε θέμα” που θα πραγματοποιηθούν στην Δημοτική Βιβλιοθήκη Αλεξανδρούπολης από το μήνα Ιανουάριο ως και τον Μάιο.\nΤο θέμα του Ιανουαρίου είναι οι “ερωτήσεις”. Θα ξεκινήσουν τον καινούργιο χρόνο με έναν κατάλογο ερωτήσεων προς τον εαυτό μας που αναζητούν απαντήσεις. Θα μαθαίνουν τεχνικές για να ρωτούν έτσι ώστε να παίρνουν τις πιο ολοκληρωμένες απαντήσεις, θα διαβάζουν και απαντούν ερωτήσεις από λογοτεχνικά βιβλία.\nΟι ημερομηνίες δράσεων είναι οι 16, 18, 23 και 25 Ιανουαρίου, ώρες 18:00 – 19:30.\nΔηλώστε συμμετοχή καλώντας στη γραμματεία της Δημοτικής Βιβλιοθήκης Αλεξανδρούπολης στο τηλέφωνο 2551089690.\nΣτο παρακάτω link μπορείτε να ενημερωθείτε αναλυτικά για τα αφιερώματα που θα κάνουν για τα παιδιά τους πρώτους μήνες του 2018, ακολουθώντας τις προτάσεις της Εθνικής Βιβλιοθήκης της Ελλάδος, η οποία συντονίζει το Δίκτυο Ελληνικών Βιβλιοθηκών.\n« Αναστέλονται δύο δρομολόγια του InterCity από Αλεξανδρούπολη για ΔίκαιαΚλειστά όλα τα νηπιαγωγεία και δημοτικά την ημέρα των Τριών Ιεραρχών »


sportsthea: Μοιράστηκαν βαθμούς και εντυπώσεις Σάμη-Εικοσιμία\nΣε ένα μέτριο ποιοτικά παιχνίδι σήμερα το μεσημέρι στο Δ.Α.Κ. Αργοστολίου στο μεγάλο ντέρμπι της 2ης αγωνιστικής του πρωταθλήματος της Α' κατηγορίας Σάμη και Εικοσιμία αναδείχθηκαν ισόπαλες με σκορ 1-1.\nΈνα κόρνερ από αριστερά του Κονόμη στο 3' θα φέρει την μπάλα στην περιοχή με την μπάλα τελικά να περνάει άουτ, αφού Μινέτος Χρ. και Ντουκάι δεν την προλαβαίνουν.\nΤο 1ο δοκάρι του Ντουκάϊ\nΩραία κάθετη πάσα στο 7' του Ντουκάι στον Μπλιάμπτη, ο τελευταίος με ωραία ενέργεια θα αποφύγει τον προσωπικό του αντίπαλο αλλά το σουτ που πραγματοποιεί θα διώξει ο Δ. Καλιβωκάς δύσκολα σε κόρνερ.\nΗ Εικοσιμία θα απειλήσει στο 14' όταν ο Ντουκάι μέσα από την περιοχή θα σουτάρει, η μπάλα θα κοντράρει στα σώματα και θα φύγει κόρνερ.\nΜεγάλη ευκαιρία να προηγηθεί στο σκορ χάνεται για την Εικοσιμία στο 18' όταν ο Αποστολάτος θα βρεί στην πλάτη της άμυνας των τυπικά γηπεδούχων μόνο του τον Ντουκάι με τον επιθετικό της Εικοσιμίας να καθυστερεί και το πλασέ του να καταλήγει στην ρίζα της κάθετης δοκού και στην συνέχεια η μπάλα να απομακρύνεται από τους αμυντικούς.\nTo 0-1 της Εικοσιμίας με τον Αποστολάτο\nΣτο 25' νέα μεγάλη ευκαιρία για την Εικοσιμία όταν ο Ντουκάι δεν μπορεί να εκμεταλλευθεί το λάθος των αμυντικών της Σάμης και με ψηλοκρεμαστή κεφαλιά θα στείλει την μπάλα πάνω από το οριζόντιο δοκάρι του Δ. Καλιβωκά.\nΗ Σάμη θα απαντήσει στο 28' όταν ο Περιβολάρης θα βγεί στην αντεπίθεση από αριστερά, θα βρεί με παράλληλη πάσα τον Γ. Αμούργη, το σουτ του οποίου κοντράρει στα σώματα των αμυντικών.\nΣτο 35' οι φιλοξενούμενοι θα προηγηθούν στο σκορ όταν ο Αποστολάτος θα πιάσει ενα ξερό ψηλοκρεμαστό σουτ, το οποίο δείχνει να αιφνιδιάζει τον Καλιβωκά που δεν μπορεί να διώξει και η μπάλα καταλήγει στα δίχτυα για το 0-1.\nΗ Σάμη στο 43' ισοφαρίζει όταν ο Γ. Αμούργης θα μπεί από αριστερά με ταχύτητα, θα βγάλει παράλληλη πάσα στον Μωραίτη ο οποίος θα εκμεταλλευθεί μια ασυνενοησία των αμυντικών των γηπεδούχων με τον τερματοφύλακα τους και με πλασέ θα την στείλει στα δίχτυα για το 1-1.\nΜε αυτό το σκορ και την ψυχολογία υπέρ των Σαμικών θα ολοκληρωθεί το α' ημίχρονο.\nΣτο β' ημίχρονο οι φιλοξενούμενοι θα μπούν πιο δυνατά στο παιχνίδι με αποτέλεσμα να έχουν την υπεροχή και περισσότερο κατοχή μέχρι το σημείο της αποβολής του Αποστολάτου.\nΑπό το σημείο αυτό και μετά οι φιλοξενούμενοι που δεν το έβαλαν κάτω από την αριθμητική υπεροχή των αντιπάλων τους θα ισορροπήσουν και παραλίγο να κλέψουν την νίκη αν το δοκάρι του Καλιβωκά δεν είχε σταθεί εμπόδιο στο δυνατό σουτ του Ντουκάι.\nΣτο 48' οι φιλοξενούμενοι θα φτάσουν πολύ κοντά στο γκολ όταν ο Γερασιμάτος με ωραία ενέργεια και σέντρα απο δεξιά θα βρεί εντελώς αμαρκάριστο τον Μπλιάμπτη απέναντι από τον Καλιβωκά, με τον παίκτη της Εικοσιμίας να πιάνει άσχημη κεφαλιά που διώχνουν οι αμυντικοί.\nΕυκαιρία αυτή τη φορά για τους γηπεδούχους στο 51' σε σέντρα του Περιβολάρη ο Αλυσανδράτος με κεφαλιά-πάσα θα βρεί τον Γ. Αμούργη μόνο απέναντι από την εστία αλλά ο τελευταίος θα πιάσει ένα κακό σουτ που στέλνει την μπάλα άουτ.\nΝέα σέντρα στο 54' του Νικολοβιένη μέσα στην περιοχή αλλά και πάλι ο Γ. Αμούργης δεν μπορεί με σουτ να νικήσει τον Καραίσκο που αποκρούει την μπάλα σταθερά.\nΣτο 73'΄ο διαιτητής Ματιάτος θα δείξει απ' ευθείας κόκκινη κάρτα στον Αποστολάτο που έσπρωξε εκτός φάσης τον Μωραίτη που δέχθηκε την κίτρινη.\nΗ Εικοσιμία παρότι έπαιζε με “10” παίκτες πίεζε την Σάμη με αποτέλεσμα να χάσει μεγάλη ευκαιρία όταν το σουτ του Ντουκάι κατέληξε στο δεξί δοκάρι.\nΕυκαιρία για την Σάμη στο 87' όταν στην σέντρα του Καππάτου από δεξιά ο Βιτωράτος με κεφαλιά θα “στρώσει” στον Αμούργη όμως το δυνατό σουτ του τελευταίου μπλοκάρει ο Καραίσκος.\nΔιαιτητής ο κ. Διον Ματιάτος με βοηθούς τους κ.κ. Θοδ. Λυμπερόπουλο και Σερ. Κωστόπουλο.\nΑναρτήθηκε από sportsthea στις 20.10.13